CELEX: 32021R2265
Language: fi
Date: 2021-12-17 00:00:00
Title: Komission täytäntöönpanoasetus (EU) 2021/2265, annettu 17 päivänä joulukuuta 2021, asetuksen (EY) N:o 684/2009 muuttamisesta siltä osin kuin on kyse todistuksen saaneiden tai todistuksen itse laatineiden pienten riippumattomien alkoholijuomien valmistajien yksilöimisestä sähköisessä hallinnollisessa asiakirjassa

20.12.2021   
               
               
                  FI
               
               
                  Euroopan unionin virallinen lehti
               
               
                  L 455/24
               
            
         KOMISSION TÄYTÄNTÖÖNPANOASETUS (EU) 2021/2265,
         annettu 17 päivänä joulukuuta 2021,
         asetuksen (EY) N:o 684/2009 muuttamisesta siltä osin kuin on kyse todistuksen saaneiden tai todistuksen itse laatineiden pienten riippumattomien alkoholijuomien valmistajien yksilöimisestä sähköisessä hallinnollisessa asiakirjassa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon valmisteveroja koskevasta yleisestä järjestelmästä ja direktiivin 92/12/ETY kumoamisesta 16 päivänä joulukuuta 2008 annetun neuvoston direktiivin 2008/118/EY (1) ja erityisesti sen 29 artiklan 1 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) 2021/2266 (2) vahvistetaan malli neuvoston direktiivin 92/83/ETY (3) 23 a artiklan 1 kohdassa tarkoitetulle todistukselle, joka jäsenvaltioiden on annettava pienille riippumattomille alkoholijuomien valmistajille. Asetuksessa vahvistetaan myös, mitä viittauksia näiden valmistajien on tehtävä hallinnollisessa asiakirjassa, joka koskee direktiivin 2008/118/EY IV ja V luvun mukaisia alkoholijuomien siirtoja.
                  
               
                     (2)
                  
                  
                     Komission asetuksen (EY) N:o 684/2009 (4) liitteessä I vahvistetaan valmisteveron alaisten tavaroiden väliaikaisesti valmisteverottomissa siirroissa käytettävien sähköisten sanomien rakenne ja sisältö sekä kyseisten sanomien tiettyjen tietokenttien täyttämiseksi tarvittavat tietoalkiot.
                  
               
                     (3)
                  
                  
                     Jotta voidaan kattaa todistuksen saaneet ja todistuksen itse laatineet pienet riippumattomat valmistajat, on tarpeen muuttaa alkoholijuomien väliaikaisesti valmisteverottomia siirtoja koskevassa sähköisessä hallinnollisessa asiakirjassa käytettävän tietoryhmän 17 sisältämien tietoalkioiden l ja n selitystä.
                  
               
                     (4)
                  
                  
                     Sen vuoksi asetusta (EY) N:o 684/2009 olisi muutettava.
                  
               
                     (5)
                  
                  
                     Tämän asetuksen soveltamista olisi lykättävä 1 päivään tammikuuta 2022 saakka, jotta soveltaminen alkaisi samaan aikaan niiden kansallisten toimenpiteiden kanssa, joita on säädetty neuvoston direktiivin (EU) 2020/1151 (5) saattamiseksi osaksi kansallista lainsäädäntöä.
                  
               
                     (6)
                  
                  
                     Tässä asetuksessa säädetyt toimenpiteet ovat valmisteverokomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 684/2009 liitteessä I oleva taulukko 1 seuraavasti:
            
                        1)
                     
                     
                        Korvataan tietoryhmän 17 sisältämän tietoalkion l rivin sarakkeessa F olevat kohdat 3 ja 4 seuraavasti:
                        
                                    ”3.
                                 
                                 
                                    Todistuksen itse laatineiden pienten riippumattomien valmistajien tuottamien alkoholijuomien osalta on lisättävä komission täytäntöönpanoasetuksen 2021/2266* 4 artiklan ja 5 artiklan 1 ja 2 kohdan mukainen toimijan asemaa koskeva ilmoitus, kun tarkoituksena on vaatia alennettua valmisteverokantaa määräjäsenvaltiossa.
                                 
                              
                                    4.
                                 
                                 
                                    Todistuksen saaneiden pienten riippumattomien valmistajien tuottamien alkoholijuomien osalta on lisättävä komission täytäntöönpanoasetuksen 2021/2266 2 artiklan mukainen ilmoitus alkoholijuoman tyypistä, jolle lupa on annettu, kun tarkoituksena on vaatia alennettua valmisteverokantaa määräjäsenvaltiossa.
                                 
                              
                                    *
                                 
                                 
                                    Komission täytäntöönpanoasetus 2021/2266, annettu 17 päivänä joulukuuta 2021, pienille riippumattomille alkoholijuomien valmistajille valmisteverotarkoituksia varten annettavaa todistusta ja niiden itse laatimaa todistusta koskevien neuvoston direktiivin 92/83/ETY soveltamissääntöjen vahvistamisesta (EUVL [26], s.[…] …).”;
                                 
                              
                  
                        2)
                     
                     
                        Korvataan tietoryhmän 17 sisältämän tietoalkion n rivin sarakkeessa F oleva teksti seuraavasti:
                        ”Todistuksen itse laatineiden pienten riippumattomien valmistajien tuottamien alkoholijuomien osalta on annettava komission täytäntöönpanoasetuksen 2021/2266 5 artiklan 3 kohdan mukainen tieto vuotuisesta tuotantomäärästä, kun tarkoituksena on vaatia alennettua valmisteverokantaa määräjäsenvaltiossa. Tämän tietoalkion arvon on oltava suurempi kuin nolla.”
                     
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 9, 14.1.2009, s. 12.
         
            (2)  Komission täytäntöönpanoasetus (EU) 2021/2266, annettu 17 päivänä joulukuuta 2021, pienille riippumattomille alkoholijuomien valmistajille valmisteverotarkoituksia varten annettavaa todistusta ja niiden itse laatimaa todistusta koskevien neuvoston direktiivin 92/83/ETY soveltamissääntöjen vahvistamisesta (ks. tämän virallisen lehden sivu 26).
         
            (3)  Neuvoston direktiivi 92/83/ETY, annettu 19 päivänä lokakuuta 1992, alkoholin ja alkoholijuomien valmisteverojen rakenteiden yhdenmukaistamisesta (EYVL L 316, 31.10.1992, s. 21).
         
            (4)  Komission asetus (EY) N:o 684/2009, annettu 24 päivänä heinäkuuta 2009, neuvoston direktiivin 2008/118/EY täytäntöön panemisesta valmisteveron alaisten tavaroiden väliaikaisesti verottomia siirtoja koskevien tietokoneistettujen menettelyjen osalta (EUVL L 197, 29.7.2009, s. 24).
         
            (5)  Neuvoston direktiivi (EU) 2020/1151, annettu 29 päivänä heinäkuuta 2020, alkoholin ja alkoholijuomien valmisteverojen rakenteiden yhdenmukaistamisesta annetun direktiivin 92/83/ETY muuttamisesta (EUVL L 256, 5.8.2020, s. 1).